Maagisella viikolla kirjastossa loihditaan liemiä ja tehdään omia taikalemmikkejä maagisella maskottimasiinalla.
Maaginen ilta: Liemien lumoa ja maagisia maskotteja
Oletko kyllin rohkea juomaan taikaliemen, ja keksitkö maagiset taikasanat, joilla liemi aktivoituu? Maagisessa illassa sekoitetaan omia taikaliemiä ja herätetään loitsut henkiin itse keksityillä taikasanoilla! Oman taikalemmikkinsä ominaisuudet saa selville maagisella maskottimasiinalla ja kirjaston lastenosastolle on eksynyt salaperäinen olento, joka ei paljasta nimeään… Olennon nimen saat selville suunnistuksessa, johon tarvitset oman kännykän tai muun mobiililaitteen. Maagisen illan ohjelma sopii parhaiten koululaisille, mutta mukaan ovat tervetulleita kaikki! Tapahtumat toimivat non-stop periaatteella, eikä niihin ole ennakkoilmoittautumista. Tapahtuma on osa Helmet-kirjastojen yhteistä Maagista viikkoa, joka kutsuu eri-ikäiset fantasiakirjallisuuden ystävät kirjastoon. Löydät kaikki viikon tapahtumat hakusanalla Maaginen viikko. Kuva (c) Tiina Hautala